Case ID: 1159286
Sentence 7: Bundan başqa, o, təkrarən, qeyd edilən təşkilati-sərəncamverici və inzibati təsərrüfat funksiyalarına malik vəzifəli şəxs qismində toyuq məhsullarının qeyri-rəsmi qaydada satışını həyata keçirən tanışı X4 ona hər toyuq cəmdəyi üçün 0,15 manat ödəcəyini bildirdikdən sonra onunla sövdələşib “Yeyinti məhsulları haqqında” Azərbaycan Respublikasının xx xxxxxx 1999-cu il tarixli, 759-İQ nömrəli Qanununun 5-ci maddəsinə əsasən, yeyinti məhsulunun insanların istifadəsinə yararlı olmasına zəmanət verən orqanaleptik, fiziki və kimyəvi xüsusiyyətlərinə, habelə insan həyatı və sağlamlığı üçün təhlükəli olmamasına zəmanət verən ekoloji, sanitariya, baytarlıq və fitosanitar norma, qayda və tələblərə uyğunluğuna, yəni minimum keyfiyyətliliyi və təhlükəsizliyinə əməl edilməsi, həmin Qanunun 11-ci maddəsinə əsasən, məhsulun adı, növü və tərkibi, miqdarı (çəkisi), qida dəyərliliyi, istifadə sahəsi və qaydaları, istehsal tarixi və yararlılıq müddəti, saxlanma şərtləri, istehsalçının adı, ünvanı və qida təhlükəsizliyi sahəsində texniki normativ hüquqi aktlarda tələb olunan digər məlumatlar əks olunmaqla qablaşdırma və etiketləşdirilməsinin aparılmasına dair qanunvericilikdən irəli gələn xidməti vəzifələrinin icrası ilə əlaqədar özü və X üçün qanunsuz üstünlük əldə etmək məqsədilə texniki reqlamentlərin və qida təhlükəsizliyi sahəsində texniki normativ-hüquqi aktların tələblərinin icra edilməsinin məcburiliyini qəsdən nəzərə almayıb öz qulluq səlahiyyətlərindən qulluq mənafeyinə qəsdən zidd istifadə edib hüquqi əhəmiyyət kəsb edən hərəkətlər etməklə, yəni 2018-ci ilin sentyabr ayının 10-dan başlayaraq Xin istintaqla müəyyən edilməyən ayrıayrı şəxslərdən aldığı mənşəyi məlum olmayan cəmi 300 ədəd diri toyuğu həmin ayın 18də ona təqdim etməsindən sonra özünə məxsus olmaqla texniki reqlamentlərin və qida təhlükəsizliyi sahəsində texniki normativ-hüquqi aktların tələblərinə uyğun olaraq məhsulun saxlanması və emalı üçün heç bir xüsusi və sanitar-gigiyenik qaydalara uyğun avadanlıqla təchiz edilməyən Abşeron rayonu, Masazır qəsəbəsi, Ə.Vahid küçəsi 189 saylı evinin həyətyanı sahəsində yerləşən tikilidə həmin toyuqların kustar üsulla kəsimini,tüksüzləşdirilməklə təmizlənməsini, istintaqla müəyyən edilməyən şəraitdə əldə etdiyi boya maddəsi kimi tekstillərin, ayaqqabıların və sənaye məmulatlarının rənglənməsində istifadə olunan, tərkibi 1,2 dihidroantraxinon adlı rəngləyici qrupuna məxsus tünd narıncı rəngli toz şəkilli maddə kütləsi ilə boyanmasını və antisanitar şəraitdə su hovuzu və məişət vannalarında cəmdək və içalatlarının həşaratların müdaxiləsinin qarşısı alınmadan, yəni minimum keyfiyyətliliyi və təhlükəsizliyinə əməl etmədən, müvafiq qablaşdırma və etiketləşdirilmə aparmadan vahid niyyətlə tərkiblərində salmonella bakteriyası, toksiki (zəhərli) elementlərin miqdarı (AZS ***-**** ümumi texniki şərti və SanPin 2.3.2.560-96 standartı), mühit göstəriciləri və nəmliyin kütlə payı (QOST 31962-2013) yol verilən standart norma həddindən yüksək olan 1 ədədinin qiyməti 3,5 manatdan cəmi 1.050 (bir min əlli) manat dəyərində 300 ədəd toyuq cəmdəklərinin və 1 kiloqramı 3,3 manatdan cəmi 115,5 manat (bir yüz on beş manat əlli qəpik) dəyərində 35 kq toyuq içalatının qabaqcadan əlbir olduğu X tərəfindən Sumqayıt şəhəri, 32-ci məhəllədə ********** nömrəli VÖEN əsasında mal satışının həyata keçirildiyi “Sumqayıt Mərkəzi Bazarı” ticarət mərkəzində tam keyfiyyətli, texniki reqlamentlərin və qida təhlükəsizliyi sahəsində texniki normativ-hüquqi aktların tələblərinə uyğun satışa hazır məhsul kimi mal alan ayrı-ayrı istehlakçılara, onların “İstehlakçıların hüquqlarının müdafiəsi haqqında”xx xxxxxxxx 1995ci il tarixli, 1113 nömrəli Azərbaycan Respublikası Qanununun 3-cü maddəsinə əsasən, istehlak etdikləri malların lazımi keyfiyyətdə olmasına, malların təhlükəsizliyinə, keyfiyyəti və digər əlamətləri haqqında dolğun və düzgün məlumat əldə etmədə ifadə olunan hüquqlarını pozmaqla satışını həyata keçirmək üçün xx xxxxxxxx 2018-ci il tarixinədək emal etməklə aralarında olan cinayətkar sövdələşməyə və ümumi cinayətkar niyyətə uyğun olaraq istehlak bazarında satılan malların, o cümlədən yeyinti məhsullarının qablaşdırılmasının, daşınmasının, saxlanmasının və satış şəraitinin sanitar-gigiyenik, ekoloji, texniki, təhlükəsizlik standartlarına, ticarət norma və qaydalarına uyğun olmasına dövlət nəzarətinin və insanların sağlamlığı, ətraf mühit üçün təhlükəli olan malların istehsalının və satışının qadağan olunması ilə əlaqədar istehlakçıların qanuni maraqlarının qorunması məqsədilə onların hüquqlarının müdafiəsi üzrə dövlət siyasətinin həyata keçirilməsinə mane olub cəmiyyətin və dövlətin qanunla qorunan mənafelərinə ağır nəticələrə səbəb olan mühüm zərər vurmaqla təkrarən vəzifə səlahiyyətlərindən suiistifadə etmiş, xx xxxxxxxx 2018-ci il tarixində saat 05:30 radələrində Azərbaycan Respublikasının Qida Təhlükəsizliyi Agentliyi tərəfindən qida təhlükəsizliyi üzrə mövcud normativ-hüquqi aktların, sanitar-gigiyena tələblərinin təmin edilməsi istiqamətində həyata keçirilən tədbirlər çərçivəsində ona məxsus Abşeron rayonu, Masazır qəsəbəsi, Ə.Vahid küçəsi, 189 saylı evin həyətyanı sahəsində yerləşən tikiliyə baxış zamanı 1.050 manat dəyərində 300 ədəd toyuq cəmdəyi və 115,5 manat dəyərində 35 kq toyuq içalatı, ümumilikdə xeyli miqdar təşkil edən 1165,5 manat (bir min bir yüz altmış beş manat əlli qəpik) dəyərində toyuq cəmdəyi və içalatı aşkar olunaraq götürüldüyündən, o, bilavasitə cinayət törətməyə yönələn qəsdən edilən əməlini öz iradəsindən asılı olmayan səbəbdən başa çatdıra bilməyib qabaqcadan əlbir olan bir qrup şəxs qismində malların keyfiyyətinə dair istehlakçıları xeyli miqdarda aldatmağa təkrarən cəhd etmişdir.